**PRESSEMELDING**

Vålerenga Fotball fremmer ny samarbeidsavtale for å styrke damesatsingen

En ny og banebrytende samarbeidsavtale med aksjeselskapet, som nå legges frem for godkjenning på et ekstraordinært årsmøte. Avtalen har som mål å styrke klubbens satsing og konkurranseevne både i Toppserien og internasjonalt.

Aksjeselskapet Vålerenga Fotball Kvinner AS er etablert av en gruppe engasjerte bidragsytere med langvarig tilknytning til klubben, og inngår nå en avtale med Vålerenga Fotball. Det nye selskapet vil tilføre kapital til styrket satsing gjennom rente- og avdragsfrie lån til strategiske investeringer i spillerstallen. Til gjengjeld mottar selskapet en andel av overskuddet ved spillersalg.

Avtalen er utelukkende knyttet til spillerlogistikk, som innebærer kjøp, salg, resignering og utlån av spillere, samt tilhørende inntekter som solidaritetsmidler og treningskompensasjon. Den påvirker ikke klubbens øvrige inntektsområder.

Hensikten er ikke å gi klubben store årlige overføringer, men å gjøre en bærekraftig investering som sikrer en langsiktig og planmessig spillerlogistikkmodell som ivaretar både sportslig kvalitet og fremtidige inntekter fra spillersalg.

– Dette er en offensiv og gjennomtenkt løsning som understøtter Vålerengas posisjon som en ledende klubb i Norge og bidrar til at vi er konkurransedyktige internasjonalt. Samtidig er det en modell som ivaretar klubbens verdier, styringsrett og økonomiske ansvarlighet, sier styreleder, Jimmy Munkvold i Vålerenga Fotball.

Initiativtakerne bak selskapet er Ole Richard Anfinnsen, Jack Helge Holand og Jon Harald Nordbrekken, alle ressurspersoner med solid økonomisk erfaring og kjennskap til fotballen. Anfinnsen har vært en sentral bidragsyter til Vålerenga Fotballs suksess over mange år. Avtalen er en videreføring og videreutvikling av samarbeidet med Anfinsen.

* Vålerengas damelag har tatt store skritt de siste årene og i fjor nådde laget en viktig milepæl med mesterliga-kvalifisering. Målet med dette initiativet er å få inn flere aktører som kan bidra til at Vålerenga tar nye steg, sier Annfinsen. - Det har vært utrolig gøy å få oppleve den sportslige utviklingen på nært hold og jeg har lyst til å invitere andre til å være med å realisere ambisjonen om å etablere Vålerenga i Europa.

Avtalen gjelder i første omgang for fem år, med årlig forlengelse.

Avtalen er sendt til godkjenning hos Norges Fotballforbund.

**Kontakt:**